
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2022. gada 9. augusta noteikumos Nr. 491 "Ārstniecības iestāžu reģistra noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Veselības ministrija ir izstrādājusi grozījumus ar mērķi nodrošināt nepārtrauktu primārās veselības aprūpes pakalpojumu pieejamību, radot elastīgāku regulējumu ģimenes ārstu prakšu pārņemšanai, vienlaikus saglabājot prasību pakāpeniski nodrošināt vides pieejamību personām ar funkcionāliem traucējumiem.
1.2. Mērķis
Mērķa apraksts
Grozījumu mērķis ir nodrošināt nepārtrauktu primārās veselības aprūpes pakalpojumu pieejamību, radot elastīgāku regulējumu ģimenes ārstu prakšu pārņemšanai, vienlaikus saglabājot prasību pakāpeniski nodrošināt vides pieejamību personām ar funkcionāliem traucējumiem. Grozījumi paredz iespēju prakses pārņēmējiem noteiktā termiņā (divos gados) nodrošināt atbilstību vides pieejamības prasībām, tādējādi veicinot jauno speciālistu iesaisti primārajā veselības aprūpē un novēršot pakalpojumu pārtraukumus.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Atbilstoši Ārstniecības likuma 55. pantam, ar ārstniecību drīkst nodarboties tikai tādas ārstniecības iestādes, kas atbilst Ministru kabineta 2009. gada 20. janvāra noteikumiem Nr. 60 "Noteikumi par obligātajām prasībām ārstniecības iestādēm un to struktūrvienībām"  (turpmāk - Noteikumi Nr.60). Obligātajās prasībās ārstniecības iestādēm ir noteikts, ka ārstniecības iestāde, ievērojot būvniecības jomu reglamentējošajos normatīvajos aktos un Noteikumos Nr.60 noteiktās prasības, atrodas atbilstoši tās darbībai projektētā vai pielāgotā ēkā un nodrošina vides pieejamību personām ar funkcionāliem traucējumiem (Noteikumu Nr. 60 3. punkts). Vienlaikus paredzot izņēmuma situācijas attiecībā uz vides pieejamību, kas būtu pilnveidojamas, ņemot vērā paaudžu maiņu.
Problēmas un risinājumi
Problēmas apraksts
Ārstniecības iestādēm, kas ir reģistrētas Ārstniecības iestāžu reģistrā (turpmāk – Reģistrā) līdz 2014.gada 1.janvārim (Noteikumu Nr.60 187.punkts) un kurās nav nodrošināta vides pieejamība personām ar funkcionāliem traucējumiem, ir jānodrošina iespēja personām ar funkcionāliem traucējumiem saņemt veselības aprūpes pakalpojumus un ir ārstniecības iestādes vadītāja apstiprināta informācija, kādā ārstniecības iestāde personām ar funkcionāliem traucējumiem nodrošina iespēju saņemt ārstniecības iestādes sniegtos veselības aprūpes pakalpojumus (Noteikumu Nr.60 4.punkts). Tas nozīmē, ka attiecībā uz vides pieejamības prasību izpildi ārstniecības iestādēs, kuras bija iekļautas Reģistrā pirms 2014.gada 1.janvāra, Ministru kabinets ir noteicis pārejas periodu, proti, šīm iestādēm tiek pieļautas atkāpes no vides pieejamības prasībām, vienlaikus uzliekot par pienākumu nodrošināt pakalpojumu pieejamību personām ar funkcionāliem traucējumiem – pagaidu risinājumus.
Savukārt ārstniecības iestādēm, kas reģistrētas pēc 2014.gada 1.janvāra, ir pilnībā jānodrošina personu ar funkcionāliem traucējumiem patstāvīga iekļūšana un pārvietošanās tajās.
Taču esošā situācija atspoguļo, ka joprojām ir problēmas ar vides piekļūstamības nodrošinājumu personām ar funkcionāliem traucējumiem ārstniecības iestādēs, kuras reģistrētas līdz 2014.gada 1.janvārim. Tajā skaitā tās ir tās ārstniecības iestādes (ģimenes ārstu prakses), kurās šobrīd notiek paaudžu nomaiņa un šis prakses pārņem jaunie speciālisti.

Ārstniecības iestādes ir ārstu prakses, valsts un pašvaldību iestādes, saimnieciskās darbības veicēji un komercsabiedrības, kas reģistrētas ārstniecības iestāžu reģistrā, atbilst normatīvajos aktos noteiktajām obligātajām prasībām ārstniecības iestādēm un to struktūrvienībām, t.sk. ievērojot būvniecības jomu reglamentējošos normatīvos aktus atrodas atbilstoši tās darbībai projektētā vai pielāgotā ēkā un nodrošina vides pieejamību personām ar funkcionāliem traucējumiem un nodrošina ārstniecības pakalpojumus.

Ārstniecības iestāde iesniedz Veselības inspekcijai iesniegumu, atbilstoši normatīvajiem aktiem par ārstniecības iestāžu reģistru. Veselības inspekcija, pēc ārstniecības iestādes iesnieguma un tam pievienoto visu dokumentu saņemšanas, izvērtē ārstniecības iestādes atbilstību obligātajām prasībām, izskatot iesniegtos dokumentus, veic klātienes pārbaudi un pieņem lēmumu par ārstniecības iestādes vai tās filiāles reģistrēšanu vai atteikumu to reģistrēt.
Priekšnosacījumi ārstniecības iestādes vai filiāles iekļaušanai Reģistrā ir:
1. attiecīgās fiziskās vai juridiskās personas atbilstība prasībām saimnieciskās darbības vai uzņēmuma darbības uzsākšanai, pamatdarbības vai blakusdarbības veida reģistrēšanai, ar norādi par atbilstošo saimnieciskās darbības veida veselības aizsardzības jomā NACE 2.1. red. statistiskās klasifikācijas kodu (nav attiecināms uz sociālo pakalpojumu sniedzēju veselības punktu);
2. ēkai vai telpai, kur sniegs veselības aprūpes pakalpojumus, ir jāatbilst obligātajām prasībām ārstniecības iestādēm un to struktūrvienībām, tostarp attiecībā uz prasībām vides pieejamībai (saskaņā ar Noteikumu Nr.60 3.punktu):
2.1. telpām, kur sniegs ārstniecības pakalpojumus ir jābūt nodrošinātai vides pieejamībai personām ar funkcionāliem traucējumiem, t.i. persona spēs patstāvīgi nokļūt līdz telpai, personai ar redzes vai dzirdes traucējumiem ir nodrošināta iespēja saņemt skaņas vai vizuālo informāciju, iestādē ir pieejama tualetes telpa;
2.2. ēkai vai telpu grupai, kur sniegs ārstniecības pakalpojumus, ir jābūt reģistrētai Valsts zemes dienesta (https://www.vzd.gov.lv/lv/) nekustamā īpašuma valsts kadastra informācijas sistēmā ar telpu grupas lietošanas veidu "Ārstniecības vai veselības aprūpes iestāžu telpu grupa" – kods 1264 (nav attiecināms uz sociālo pakalpojumu sniedzēju veselības punktu).

Līdz ar ko ārstniecības iestāde ir reģistrējama telpās, kam jāatbilst noteiktam telpu lietošanas veidam jeb klasifikatoram, proti, ārstniecības iestādi drīkst reģistrēt tikai tādās telpās, kuru lietošanas veids saskaņā ar Ministru kabineta 2018.gada 12.jūnija noteikumu Nr. 326 "Būvju klasifikācijas noteikumi" (MK noteikumi Nr. 326) 1. pielikuma 92. punktu ir 1264 – ārstniecības vai veselības aprūpes iestāžu telpu grupa.
Lielākoties telpas, kas tiek nomātas, atrodas citām personām piederošajās ēkās, kurās to pamata lietošanas veids nav 1264 – ārstniecības vai veselības aprūpes iestāžu telpu grupa. Piemēram, privātpersonām piederoši tirdzniecības centri vai dzīvojamās ēkas, kā arī publiskām personām piederošas ēkas, kur veselības aprūpes pakalpojuma sniedzējs nevar lemt par konkrētās nomātās telpas lietošanas veida juridisko maiņu - tam ir nepieciešama īpašnieka piekrišana. Bieži telpu īpašnieki nevēlas mainīt telpu lietošanas veidu, piemēram, tirdzniecības centru īpašniekiem nav izdevīgi viena nomnieka dēļ pārgrozīt telpas lietošanas veidu jeb klasifikatoru, šādas izmaiņas saistāmas gan ar papildu izmaksām, gan nākotnē varētu apgrūtināt cita nomnieka piesaisti.  Savukārt, ja telpas/ēkas īpašnieks piekrīt telpas lietošanas veida maiņai, atbilstoši būvju klasifikācijas noteikumiem, tā process var aizņemt ilgāku laika periodu.
Ievērojot minēto, joprojām saglabājas problēmas ar vides piekļūstamības nodrošinājumu personām ar funkcionāliem traucējumiem ārstniecības iestādēs, kuras reģistrētas līdz 2014.gada 1.janvārim, tai skaitā, tās ir tās ārstniecības iestādes (ģimenes ārstu prakses), kurās šobrīd notiek paaudžu nomaiņa un šis prakses pārņem jaunie speciālisti, tādējādi liedzot saimnieciskās darbības veicējam, komersantam uzsākt darbību veselības aprūpes jomā.
Risinājuma apraksts
Līdz ar to, lai nodrošinātu nepārtrauktu primārās veselības aprūpes pakalpojumu pieejamību (ģimenes ārstu prakses – turpmāk – prakses pārņēmējs), kā arī, lai motivētu jaunos speciālistus iesaistīties primārās veselības aprūpes pakalpojumu sniegšanā un neierobežotu to ar sākotnēju vides pieejamības personām ar funkcionāliem traucējumiem neesamību, uzsākot primārās veselības pakalpojumu sniegšanu un saņemot atbalstu, prakses pārņēmējam, laika gaitā (divos gados) būs iespējams nodrošināt esošajās telpās vides pieejamību personām ar funkcionāliem traucējumiem vai atrast jaunas telpas, kuras jau būtu pielāgotas personām ar funkcionāliem traucējumiem.
Veselības inspekcija prakses pārņēmēju reģistrē Ārstniecības iestāžu reģistrā ar nosacījumu uz diviem gadiem, kura laikā jānodrošina vides pieejamības prasības. Prakses pārņēmējs Veselības inspekcijā iesniedz apliecinājumu par vides pieejamības nodrošināšanu noteiktajā termiņā.
Papildus nepieciešams veikt redakcionālu precizējumu Noteikumu Nr. 491 7. punktā, aizstājot vārdus "NACE 2. red." ar vārdiem "NACE 2.1. red .".1
Vienlaikus, ievērojot jau šobrīd Ministru kabineta 2018. gada 28. augusta noteikumu Nr. 555 "Veselības aprūpes pakalpojumu organizēšanas un samaksas kārtība" 8.1. apakšpunktā noteikto, ka valsts apmaksātus veselības aprūpes pakalpojumus var sniegt tikai tie veselības aprūpes pakalpojumu sniedzēji, kuri ir reģistrējušies ārstniecības iestāžu reģistrā. Attiecīgi, ja ārstniecības iestāde, pēc divu gadu termiņa sasniegšanas, nebūs izpildījusi Noteikumu Nr. 491 nosacījumus attiecībā uz telpas/ēkas lietošanas veida un/vai vides pieejamības prasībām, Veselības inspekcija izslēdz no Reģistra. Lai nepasliktinātos pakalpojumu pieejamība iedzīvotājiem, būtiska ir arī savlaicīga informācijas aprite starp Veselības inspekciju un Nacionālo veselības dienestu.


1 Saimniecisko darbību statistiskā klasifikācija Eiropas Kopienā, 2.1 redakcija stājās spēkā ar 2025. gada 1. janvāri
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Arhitektūras likums nav stājies spēkā, līdz ar to tajā paredzētās arhitektūras metu konkursa prasības nav piemērojamas un nevar tikt ņemtas par pamatu tiesiskā regulējuma pārskatīšanai. Kā arī piedāvātajā grozījumu projektā paredzētais pārejas periods 2 (divi) gadi ir izvērtēts kā samērīgs un pietiekams.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Latvijas iedzīvotāji, kuriem nepieciešams saņemt veselības aprūpi
Ietekmes apraksts
Tiek nodrošināta veselības aprūpes pakalpojumu pieejamības nepārtrauktība, samazinot risku, ka pacientiem uz laiku nebūtu pieejami primārās veselības aprūpes pakalpojumi infrastruktūras neatbilstību dēļ. Tas ir īpaši būtiski gan reģionos, kur ģimenes ārstu prakšu pieejamība ir ierobežota, gan lielajās pilsētās, tai skaitā arī Rīgā, kur, neskatoties uz lielāku prakšu skaitu, pastāv problēmas ar piemērotu telpu pieejamību. Regulējuma izmaiņas nodrošina, ka pacienti var turpināt saņemt veselības aprūpes pakalpojumus neatkarīgi no ārstniecības iestādes infrastruktūras pielāgošanas procesa vai ģimenes ārstu prakses pārņemšanas, tādējādi nodrošinot veselības aprūpes pakalpojumu nepārtrauktību un pieejamību.
Juridiskās personas
Ārstniecības personas, iestādes, ģimenes ārstu prakses
Ietekmes apraksts
Tiesību akta projekts neievieš jaunas atbilstības prasības, bet precizē esošo prasību izpildes kārtību, rada labvēlīgāku regulējumu ārstniecības iestādēm, ģimenes ārstu prakšu darbībai, prakšu pārņemšanas gadījumos, nodrošinot iespēju turpināt veselības aprūpes pakalpojumu sniegšanu bez pārtraukuma.  
Atbilstības izmaksu novērtējums, administratīvā sloga, administratīvo izmaksu monetārais novērtējums (t.sk. paplašinātā standarta izmaksu modeļa piemērošana) nav nepieciešams, jo prasības par vides pieejamības nodrošināšanu ģimenes ārstu praksēm un citām ārstniecības iestādēm ir spēkā kopš 2014. gada. Vienlaikus ir pieejams Eiropas Savienības fondu finansējums ģimenes ārstu prakšu infrastruktūras attīstībai.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Veselības inspekcija
Nevalstiskās organizācijas
Biedrība "Latvijas Ģimenes ārstu asociācija"
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
Skatīt TAP sadaļā Papildu dokumenti
6.3. Sabiedrības līdzdalības rezultāti
1) Noteikumu projekts tika nodots publiskajai apspriešanai TAP portālā no 22.01.2026.-21.02.2026. 
2) Publiskās apspriešanas laikā tika saņemts biedrības "Latvijas Ģimenes ārstu asociācija" (turpmāk-Biedrība LĢĀA) iebildums.
Biedrība LĢĀA norādīja uz:
- ģimenes ārstu prakšu telpu pieejamības problēmām, īpaši Rīgā;
- nepieciešamību izvērtēt noteiktā divu gadu termiņa samērīgumu vides pieejamības prasību nodrošināšanai;
- būvju klasifikācijas prasību ietekmi uz ģimenes ārstu prakšu darbību;
- nepieciešamību precizēt atsevišķu normu piemērošanu ģimenes ārstu praksēm neatkarīgi no uzņēmējdarbības formas.
4) Iebildums tika ņemts vērā un norādīta informācija par pieejamo Eiropas Savienības fondu finansējumu infrastruktūras attīstībai.
5) Veselības ministrijas viedoklis par Biedrības LĢĀA iebildumu norādīts arī Izziņā.
6.4. Cita informācija
Cita informācija
Grozījumu projekta izstrādes procesā notikušas konsultācijas un viedokļa apmaiņa starpinstitucionālā līmenī.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Veselības inspekcija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Jā
	Grozījumi regulējumā neparedz jaunas institūcijas vai struktūras izveidošanu. Veselības inspekcija turpinās ārstniecības iestāžu reģistrāciju, tikai paplašinot tās rīcības iespējas pieņemt lēmumus par ārstniecības iestāžu reģistrāciju ar nosacījumu un noteikt neatbilstību novēršanas termiņus. Ietekme vērtējama kā procesuāla un nerada būtisku papildu administratīvo slogu vai nepieciešamību pēc papildu resursiem.

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Jā
Apraksts
Lai nodrošinātu nepārtrauktu primārās veselības aprūpes pakalpojumu pieejamību, kā arī, lai motivētu jaunos speciālistus iesaistīties primārās veselības aprūpes pakalpojumu sniegšanā un neierobežotu to ar sākotnēju vides pieejamības personām ar funkcionāliem traucējumiem neesamību, uzsākot primārās veselības pakalpojumu sniegšanu un saņemot atbalstu, prakses pārņēmējam, laika gaitā (divos gados) būs iespējams nodrošināt esošajās telpās vides pieejamību personām ar funkcionāliem traucējumiem vai atrast jaunas telpas, kuras jau būtu pielāgotas personām ar funkcionāliem traucējumiem
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Jā
Apraksts
Nodrošinās nepārtrauktu primārās veselības aprūpes pakalpojumu pieejamību, kā arī motivēs jaunos speciālistus iesaistīties primārās veselības aprūpes pakalpojumu sniegšanā.
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Jā
Apraksts
Lai nodrošinātu nepārtrauktu primārās veselības aprūpes pakalpojumu pieejamību, kā arī, lai motivētu jaunos speciālistus iesaistīties primārās veselības aprūpes pakalpojumu sniegšanā un neierobežotu to ar sākotnēju vides pieejamības personām ar funkcionāliem traucējumiem neesamību, uzsākot primārās veselības pakalpojumu sniegšanu un saņemot atbalstu, prakses pārņēmējam, laika gaitā (divos gados) būs iespējams nodrošināt esošajās telpās vides pieejamību personām ar funkcionāliem traucējumiem vai atrast jaunas telpas, kuras jau būtu pielāgotas personām ar funkcionāliem traucējumiem
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

